Victoria Silvstedt

Karin Victoria Silvstedt (født 19. september 1974 i Skelleftehamn, i Västerbotten, Sverige) er en svensk fotomodell, skuespillerinne, sangerinne og TV-presentatør.

Karriere 
Victoria Silverstedt vokste opp i Bollnäs og var som ungdom medlem av det svenske skilandslaget, men en skulderskade satte en stopper for karrieren hennes allerede som sekstenåring. Som sportsperson var hun litt guttejente, og hun hadde ikke gått med høy-hælte sko før hennes mor i 1993 meldte henne på modellkonkurransen «Fröken Sverige» i hemmelighet. Hun endte på andreplass i konkurransen, og reiste for å være Sveriges deltaker i den internasjonale Miss World-finalen som ble avholdt i Sør-Afrika, der hun endte blant de åtte finalistene. Som et resultat av sitt gode resultat i missekonkurransen fikk hun kontrakt med et modellbyrå i Paris, og hun begynte sin karriere som modell med oppdrag fra flere forskjellige firma, inkludert Chanel, Christian Dior, Loris Azzaro, Givenchy, Valentino og Giorgio Armani.

Etter å ha blitt kontaktet direkte av Hugh Hefner opptrådte hun i desember i 1996-utgaven av Playboy som Playmate of the Month, og i 1997 ble hun kåret til Playmate of the Year i samme magasin. Som en europeer var hun ikke oppmerksom på den store distribusjonen og effekten av Playboy. Hun ble hun plutselig offentlig kjendis i USA. Hun ble talsperson for Guess? jeans og fulgte dermed i fotsporene til Eva Herzigova og Anna Nicole Smith, alle tidligere talspersoner for jeansmerket. Hun har siden opptrådt i en mengde blader, inkludert GQ, Maxim, FHM og Vanity Fair.

Silvstedt slapp sitt dansemusikkalbum Girl on the Run gjennom EMI-selskapet i 1999. Albumet solgte til gullplate i Europa og inneholdt hitsingelene «Hello, Hey» og «Rocksteady Love».

I likhet med en mengde glamourmodeller og Playmates før henne, forsøker hun i dag å få en fot innenfor karrierer som skuespiller og forretninger. Hun har hatt noen få roller i kinofilmer, men i dag er det for det meste europeisk film fra Italia og teaterskuespill i Nord-Amerika hun satser på. Hun gjorde opptredener i en del kinofilmer, blant annet Boat Trip, The Independent, BASEketball og Out Cold.

Hun ble allerede gjenkjent på gaten i Storbritannia da hun tok til seg en ny karriere som programleder for The Late Show på Virgin Radio, og som gjesteprogramleder i TV-programmet Eurotrash. Hun har vært med i de amerikanske TV-seriene Melrose Place og The Real World. Silvstedt har jobbet som en vertinne på Wheel of Fortune i Frankrike og Italia siden 2006, og deler sin tid mellom Paris og Roma. I 2010 ble Silvstedt vertinne i sitt eget TV-programm Sport by Victoria på Eurosport under Vinter-OL 2010. Det muntre programmet introduserte forskjellige vintersporter, og det ble gjort både på engelsk og fransk.

I februar 2006 lanserte hun sitt eget undertøysmerke, "Very Victoria Silvstedt", under London Fashion Week.

2006–2007 medvirket Victoria i underholdningsprogrammet "La Roue de la fortune" som ble sendt i den franske TV-kanalen TF1:s. Hun var bitreder for programlederen Christophe Dechavanne.

Silvstedt debuterte med sin egen reality-TV-serie, Victoria Silvstedt: My Perfect Life, på E! i 2008. Serien har siden blitt vist på TV over hele verden, inkludert Europa, Asia, USA, Latin-Amerika og Australia. Den første sesongen dekket Silvstedts personlige og arbeidsliv i Monaco, Cannes, Paris, Roma, London, Helsingfors, Stockholm, Los Angeles og New York.

Silvstedt blogger siden oktober 2014 for Expressens motesite "Allt om Mode". I 2015 og 2016 medvirket hun i flere svenske TV-program, blant annet "Realitystjärnorna på godset", som ble sendt våren 2016 på TV3.

Privatliv 
Silvstedt møtte Chris Wragge i 1997. De ble forlovet på julaften i 1998, og giftet seg i 2000. Silvstedt og Wragge bodde i Santa Monica, California, og deretter i Houston, Texas, i flere år, før han flyttet til SoHo, New York i 2004. De har vært separert siden 2007.

Victoria Silvstedt snakker flytende svensk, engelsk, fransk og italiensk.

Diskografi

Album 
 Girl on the Run (1999)

Singler 
 «Hello, Hey» (1999)
 «Rocksteady Love» (1999)
 «Party Line» (1999)
 «Saturday Night» (2010)

Filmografi i utvalg 
 BASEketball (1998)
 Malibu, CA (TV-serie) (1999)
 Naken (2000)
 The Independant (2000)
 Melrose Place (TV-serie) (1999)
 Naken (2000)
 Ivans XTC (2000)
 She Said I Love You (2001)
 Cruel Game (2001)
 Out Cold (2001)
 Boat Trip (2002)
 Beach Movie (2003)
 La mia vita a stelle e strisce (2003)
 Victoria Silvstedt : My Perfect Life (reality-serie) (2008)
 Saturday night (2010)
 Masked Singer Sverige (2021)

Referanser

Eksterne lenker 
 
 
 
 
 
 

Silvstedt, Victoria
Silvstedt, Victoria
Silvstedt, Victoria
Silvstedt, Victoria
Personer fra Skellefteå kommun
Personer fra Bollnäs kommun